Z A P I S N I K

14. sjednice Vijeća Mjesnog odbora Sloboština, održane dana
10. lipnja 2022. godine u objektu mjesne samouprave Sloboština,
s početkom u 18:00 sati



NAZOČNI ČLANOVI VIJEĆA: Martina Hegedušić, Darko Konjiković, Goran Ratković, Danica Juričić Spasović, Josip Benko, Marijana Alagušić, Antonio Pavlečić


Predsjedava Goran Ratković, predsjednik Vijeća.

Zapisnik vodi: Martina Hegedušić, vijećnica u Vijeću

Sjednica je započela u 18:09 h jer se čekao dolazak vijećnice Marijane Alagušić.

Sjednica će se snimati, postojati će video i audio zapis navedene sjednice.
Svi vijećnici su upoznati sa time i dali su usmeni pristanak.

Predsjednik konstatira da je na početku otvaranja Sjednice nazočno 7 članova Vijeća, što znači da Vijeće može pravovaljano odlučivati te otvara 14. sjednicu Vijeća Mjesnog odbora Sloboština.



USVAJANJE ZAPISNIKA

Bez rasprave, sa 7 glasova ˝ZA˝ Vijeće prihvaća tekst Zapisnika 13. sjednice održane 6. svibnja 2022. godine.



USVAJANJE DNEVNOG REDA

 Vijeće Mjesnog odbora jednoglasno prihvaća dnevni red. 


D n e v n i     r e d

1. Izvješće radnog tijela za pješačku zonu u Sloboštini - zaključak, donosi se
2. Izvješće radnog tijela za rekonstrukciju školskog igrališta OŠ Otok - zaključak, donosi se
3. Prijedlog za povremeno korištenje prostora MS Sloboština za potrebe političke stranke HSS - zaključak, donosi se
4. Prijedlog za povremeno korištenje prostora MS Sloboština za potrebe političke stranke GLAS - zaključak, donosi se
5. Rasprava o određivanju termina manifestacije Dani Sloboštine - zaključak, donosi se
6. Zahtjev za postavljanje novog uspornika u Ul.Stjepana Gradića kod OŠ Otok - zaključak, donosi se
7. Zahtjev za uklanjanjem stare i postavljanjem nove oglasne ploče na ulazu u MS Sloboština - zaključak, donosi se
8. Pitanja, prijedlozi i obavijesti.

Ad.1. Izvješće radnog tijela za pješačku zonu u Sloboštini - zaključak, donosi se
[bookmark: _Hlk93764988]
Predsjednica radnog tijela za pješačku zonu Martina Hegedušić podnijela je izvješće radnog tijela Vijeću. Radno tijelo za pješačku zonu Vijeća MO Sloboština ima 3 člana, Martina Hegedušić – predsjednica, Josip Benko – zamjenik i Danica Juričić Spasović. 
Radno tijelo dobilo je preporuku Gradskog ureda za obnovu, izgradnju, prostorno uređenje, graditeljstvo, komunalne poslove i promet da se nepropisno prometovanje vozila u pješačkoj zoni ograniči postavljanjem podiznih stupića te je istu preporuku prezentiralo Vijeću MO Sloboština. Navedeni stupići imaju u svojem sustavu ugrađenu kameru te mogu prepoznati registarske oznake vozila, te na taj način mogu automatski propustiti sva vozila hitnih službi i ostala vozila koja imaju dozvolu za ulazak u pješačku zonu. Sva kretanja kroz pješačku zonu evidentiraju se u bazi i prati se moguća zlouporaba. Navedeni stupići spriječili bi prometovanje kroz pješačku zonu i pružili sigurnost djeci i pješacima, te spriječili daljnju devastaciju kocki u pješačkoj zoni. Prijedlog radnog tijela je da se uz navedeno mišljenje zatraži i dodatno mišljenje MUP-a o navedenim stupićima te da se dogovori sastanak sa predstavnicima stanara pješačke zone. 
U raspravi sudjeluju: Goran Ratković, Josip Benko, Martina Hegedušić, Danica Juričić Spasović , Marijana Alagušić, Antonio Pavlečić  i Darko Konjiković

Nakon provedene rasprave, VMO Sloboština  jednoglasno donosi:



Z A K LJ U Č A K
o usvajanju izvješća radnog tijela za pješačku zonu

1.	VMO Sloboština raspravljalo je o izvještaju radnog tijela za pješačku zonu.

2.	VMO Sloboština donosi zaključak kojim se usvaja trenutno izvješće radnog tijela te će temeljem ovog izvještaja i dodatnih prikupljenih podataka i mišljenja MUP-a na sljedećoj sjednici VMO Sloboština donijeti zaključak o rješenju problema pješačke zone.  

3.	Ovaj Zaključak dostavlja se Vijeću Gradske četvrti Novi Zagreb-istok.




Ad.2. Izvješće radnog tijela za rekonstrukciju školskog igrališta OŠ Otok - zaključak, donosi se

Predsjednik radnog tijela za rekonstrukciju školskog igrališta Josip Benko podnio je izvješće radnog tijela Vijeću. Radno tijelo za rekonstrukciju školskog igrališta Vijeća MO Sloboština trenutno ima 3 člana, Josip Benko – predsjednik, Antonio Pavlečić – zamjenik i Darko Konjiković.

Radno tijelo predlaže da se rekonstrukciji školskog igrališta pristupi na način da se nanovo asfaltira i da se uredi atletski dio igrališta uz postavljanje novih klupica. 

Predsjednik VMO Sloboština Goran Ratković upozorio je radno tijelo kako u svojem izvještaju nisu iznijeli informacije koje su od radnog tijela zatražene, uključujući informacije od Gradskog ureda za obrazovanje o standardima koje bi školsko igralište trebalo zadovoljiti te je li moguće pristupiti rekonstrukciji i na koji način. 

Radno tijelo pokušalo je dogovoriti sastanak sa Gradskim uredom za obrazovanje, ali do danas nisu dobili odgovor za termin za sastanak, te kada dogovore sastanak prikupiti će dodatne informacije. 
 
Vijećnik Antonio Pavlečić iznio je informacije o projektu koji je rađen oko rekonstrukcije školskog igrališta u prošlom mandatu, navodeći tvrdnju da čestica na kojoj se nalazi igralište nije u vlasništvu škole. 

Predsjednik Goran Ratković upozorio je da je ravnateljica vijećnicima rekla da ona nije upoznata s projektom koji je rađen ranije u prethodnom mandatu. 

U raspravi sudjeluju: Goran Ratković,  Darko Konjiković, Josip Benko,  Martina Hegedušić, Marijana Alagušić, Antonio Pavlečić i Danica Juričić Spasović

Nakon provedene rasprave, VMO Sloboština  jednoglasno donosi:


[bookmark: _Hlk106163170]Z A K LJ U Č A K

o izvještaju radnog tijela za rekonstrukciju školskog igrališta


1.	VMO Sloboština raspravljalo je o izvještaju radnog tijela za rekonstrukciju školskog igrališta.

2.	VMO Sloboština donosi zaključak kojim se usvaja trenutno izvješće radnog tijela. Radno tijelo će održati sastanak s Gradskim uredom za obrazovanje kako je i planirano ranije  i prikupljene informacije kasnije podnijeti Vijeću. 

3.	Ovaj Zaključak dostavlja se Vijeću Gradske četvrti Novi Zagreb-istok.





Ad.3. Prijedlog za povremeno korištenje prostora MS Sloboština za potrebe političke stranke HSS - zaključak, donosi se

Predsjednik je uveo vijećnike u temu. 

Bez rasprave, VMO Sloboština jednoglasno donosi :



[bookmark: _Hlk106163324]Z A K LJ U Č A K

o zahtjevu za povremeno korištenje prostora MS Sloboština za potrebe političke stranke HSS

1. Vijeće Mjesnog odbora Sloboština raspravljalo je zahtjevu za povremeno korištenje prostora MS Sloboština za potrebe političke stranke HSS.

2. Vijeće Mjesnog odbora Sloboština donosi zaključak kojim odobrava povremeno korištenje prostora MS Sloboština političkoj stranci HSS u terminu:
Mala dvorana – petkom od 18:00 do 19:00 sati

3. Ovaj Zaključak dostavlja se Vijeću Gradske četvrti Novi Zagreb-istok.


Ad.4. Prijedlog za povremeno korištenje prostora MS Sloboština za potrebe političke stranke GLAS - zaključak, donosi se

Predsjednik je uveo vijećnike u temu. Politička stranka GLAS već ima termin te sada traži promjenu termina.
Bez rasprave, VMO Sloboština jednoglasno donosi :


[bookmark: _Hlk106163424]Z A K LJ U Č A K

o zahtjevu za povremeno korištenje prostora MS Sloboština za potrebe političke stranke GLAS

1. Vijeće Mjesnog odbora Sloboština raspravljalo je zahtjevu za povremeno korištenje prostora MS Sloboština za potrebe političke stranke GLAS.

2. Vijeće Mjesnog odbora Sloboština donosi zaključak kojim odobrava povremeno korištenje prostora MS Sloboština političkoj stranci GLAS u terminu:
Mala dvorana – ponedjeljkom od 19:00 do 21:00 sati

3. Ovaj Zaključak dostavlja se Vijeću Gradske četvrti Novi Zagreb-istok.


Ad.5. Rasprava o određivanju termina manifestacije Dani Sloboštine - zaključak, donosi se

Predsjednik je uveo vijećnike u temu. Od Društva arhitekata zatražena je informacija kada je položen kamen temeljac za izgradnju naselja Sloboština, međutim Vijeće do sada nije dobilo tu informaciju. 

U raspravi sudjeluju: Goran Ratković, Darko Konjiković, Martina Hegedušić, Marijana Alagušić, Antonio Pavlečić i Danica Juričić Spasović

Nakon provedene rasprave VMO Sloboština jednoglasno donosi:


[bookmark: _Hlk106163526]Z A K LJ U Č A K

o određivanju termina manifestacije Dani Sloboštine

1. Vijeće Mjesnog odbora Sloboština raspravljalo je o određivanju termina manifestacije Dani Sloboštine

2. Vijeće Mjesnog odbora Sloboština donijelo je zaključak da će se manifestacija Dani Sloboštine održavati svake godine u rujnu. VMO Sloboština će svake godine utvrditi točan datum, a 2022. godine će to biti 17. rujna. 

3. Ovaj Zaključak dostavlja se Vijeću Gradske četvrti Novi Zagreb-istok. 


Ad. 6. Zahtjev za postavljanje novog uspornika u Ul.Stjepana Gradića kod OŠ Otok - zaključak, donosi se

Predsjednik je uveo vijećnike u temu. Gradski ured za promet donio je rješenje o uklanjanju uspornika koji je bio oštećen te je isti uklonjen, a MUP je donio rješenje kojim smatraju da nije potrebno postaviti novi uspornik. Budući da se radi o pješačkom prijelazu ispred osnovne škole, Predsjednik i Vijeće su stava da bi svakako trebalo postaviti novi uspornik. 
U raspravi sudjeluju: Danica Juričić Spasović, Goran Ratković, Marijana Alagušić, Martina Hegedušić, Darko Konjiković

Nakon provedene rasprave, VMO Sloboština jednoglasno usvaja :


[bookmark: _Hlk106163880]Z A K LJ U Č A K

o zahtjevu za postavljanje novog uspornika u Ul.Stjepana Gradića kod OŠ Otok 

1. Vijeće Mjesnog odbora Sloboština raspravljalo je zahtjevu za postavljanje novog uspornika u Ul.Stjepana Gradića kod OŠ Otok
2. Zbog dodatne zaštite sigurnosti djece u prometu Vijeće MO Sloboština traži postavljanje novog uspornika na pješačkom prijelazu ispred OŠ Otok u Ul. S. Gradića na mjestu gdje je uklonjen oštećen uspornik, po mogućnosti u obliku uzdignute crvene plohe/zebre kako bi se smanjila buka koju je postojeći model uspornika uzrokovao stanarima.
3. Ovaj Zaključak dostavlja se Vijeću Gradske četvrti Novi Zagreb-istok.


Ad.7. Zahtjev za uklanjanjem stare i postavljanjem nove oglasne ploče na ulazu u MS Sloboština - zaključak, donosi se

Predsjednik je uveo vijećnike u temu. Na ulazu u prostorije mjesne samouprave Sloboština s desne strane ispod klima uređaja nalazi se dotrajala oglasna ploča koju je potrebno zamijeniti. Ta oglasna ploča namijenjena je građanima i ostalim korisnicima prostora mjesne samouprave Sloboština. 

U raspravi sudjeluju: Goran Ratković, Antonio Pavlečić, Darko Konjiković, Martina Hegedušić, Marijana Alagušić, Josip Benko

Vijećnik Antonio Pavlečić predlaže da se osim zamjene postojeće dotrajale oglasne ploče postavi još jedna nova oglasna ploča sa staklom lijevo od postojeće ploče sa staklom. 

Nakon provedene rasprave, VMO Sloboština jednoglasno donosi:



[bookmark: _Hlk106165218]Z A K LJ U Č A K

[bookmark: _Hlk106164407]o zahtjevu za uklanjanjem stare i postavljanjem nove oglasne ploče na ulazu u MS Sloboština

1. Vijeće Mjesnog odbora Sloboština raspravljalo je zahtjevu za zahtjevu za uklanjanjem stare i postavljanjem nove oglasne ploče na ulazu u MS Sloboština

2. Vijeće MO Sloboština traži zamjenu dotrajale oglasne ploče koja se nalazi desno od ulaznih vrata u prostorije mjesne samouprave Sloboština novom plutenom otvorenom oglasnom pločom bez stakla. Dodatno, Vijeće traži postavljanje dodatne ostakljene zatvorene oglasne ploče na zid lijevo od postojeće ostakljene oglasne ploče, koju bi mogli koristiti svi korisnici prostora mjesne samouprave Sloboština. Trenutno korisnici prostora mjesne samouprave Sloboština koriste oglasnu ploču namijenjenu VMO Sloboština što ne ostavlja dovoljno prostora za postavljanje svih obavijesti. 


3. Ovaj Zaključak dostavlja se Vijeću Gradske četvrti Novi Zagreb-istok.


Ad.8. Pitanja, prijedlozi i obavijesti.

Predsjednik je informirao Vijeće da je stupio u kontakt sa g. Srećkom Dedovićem koji je bio zainteresiran za otkup parcele u vlasništvu Grada Zagreba. Gospodin Dedović je izjavio Predsjedniku da predmetnu parcelu želi kupiti iz razloga što 30 godina parcelu ima u najmu te da nema nikakve posebne namjere u vidu korištenja parcele, odnosno da će ju nastaviti koristiti na isti način kao i do sada.

Vijećnik Josip Benko izvijestio je da je u vrijeme dežurstva vijećnika jedna građanka zatražila postavljanje 2 klupice na šetnici u Miškininoj ulici, nakon autobusne stanice do rotora. Predsjednik je izvijestio da je iz PKA 2022 već zatraženo postavljanje novih klupica na više lokacija u naselju, pa u ovoj godini to nije moguće, tako da će se prijedlog uvrstiti u PKA 2023. 

Vijećnik Antonio Pavlečić zatražio je informaciju što obuhvaća trošak vađenja klupice u iznosu od 600 kn, a vijećnik Darko Konjiković zatražio je da se ta informacija nadopuni troškovima iz 2019., 2018. i 2017.

Vijećnica Marijana Alagušić postavila je pitanje o radovima HEP Toplinarstva i vremenskim terminima izvođenja radova te gdje se mogu pronaći informacije o radovima. Vijećnica Martina Hegedušić informirala je Vijeće je da se sve informacije o dinamici i rokovima izvođenja radova HEP Toplinarstva ažurirano objavljuju na web stranici HEP Toplinarstva. 

Vijećnik Antonio Pavlečić postavio je pitanje o čišćenju i redovnom servisu klima uređaja u prostorima mjesne samouprave Sloboština.

Predsjednik je informirao Vijeće da je dobio informaciju od Zagrebačkih cesta na Koordinaciji predsjednika Vijeća Gradske četvrti Novi Zagreb – istok i predsjednika Vijeća Mjesnih odbora da se u S. Gradića i u Bolšićevoj ulici kod crkve ne mogu iscrtati bočna parkirna mjesta jer se radi o dvosmjernim slijepim ulicama. 

Vijećnica Martina Hegedušić informirala je vijećnike da je Zrinjevac obrezao drveće na parkiralištu sjeverno od školskog igrališta, što je povećalo osvijetljenost navedenog parkirališta.

Vijećnik Darko Konjiković informirao je vijećnike da je u OŠ Otok proveden izbor za novog ravnatelja, te kako se nitko nije javio na natječaj osim trenutne ravnateljice, njezin mandat je produljen. 

Vijećnica Marijana Alagušić postavila je pitanje o uređenju dječjih sprava na dječjem igralištu koje pripada dječjem vrtiću te da bi trebalo obrezati grane iznad tog parka. 

Vijećnica Martina Hegedušić predložila je sastanak vijećnika tijekom lipnja vezano uz organizaciju Dana Sloboštine. 

Obzirom da više nije bilo pitanja i prijedloga predsjednik Vijeća zaključuje sjednicu u 19:26 sati. 






[bookmark: _GoBack]KLASA: 024-08/22-003/1191
URBROJ: 251-13-11-9-22-2
Zagreb, 10. lipnja 2022. 


Zapisnik sastavila:							
Martina Hegedušić



        Predsjednik
Vijeća Mjesnog odbora
        Sloboština
     Goran Ratković


